b'\n_START_ARTICLE_\nDavorin Karlin\n_START_SECTION_\n\xc5\xa0olanje in u\xc4\x8diteljevanje\n_START_PARAGRAPH_\nV Ljubljani je obiskoval gimnazijo med letoma 1861 in 1869. Na Univerzi na Dunaju je \xc5\xa1tudiral klasi\xc4\x8dno filologijo. Najprej je bil med letoma 1872 in 1890 profesor na Realni gimnaziji Kranj, zadnji dve leti pa tudi njen vodja. Po ukinitvi le-te je bil septembra preme\xc5\xa1\xc4\x8den na II. dr\xc5\xbeavno gimnazijo v Ljubljani, kjer je ostal do upokojitve leta 1906._NEWLINE_Bil je \xc4\x8dlan leta 1881 ustanovljenega literarno zabavnega kluba v Kranju, ki ga je ustanovil in vodil Janez Mencinger. Za \xc4\x8dlane kluba je predaval o ati\xc5\xa1ki komediji in Aristofanu.\n_START_SECTION_\nPisateljevanje\n_START_PARAGRAPH_\nOb 25. obletnici ustanovitve gimnazije Kranj leta 1887 je v Letopisu Matice Slovenske za leto 1887, priob\xc4\x8dil \xc4\x8dlanek Kratka zgodovina c. k(r). ni\xc5\xbeje gimnazije v Kranju (str. 65-87). Bil je sodelavec prvih letnikov Ljubljanskega zvona.'